Arbun

Arbun (Pagellus erythrinus) naziva se  još arbul, arbor, ribun, rumenac, višćica, fag . Ružičastocrvene je boje, a kada je ulovljen vide mu se plavkaste tačkice po tijeluDr. sc. Ivan Jardas: Jadranska ihtiofauna, Školska knjiga, 1996., , str 280.. Sličan je malom pagru, oblikom tijela i bojom. Nastanjuje cijeli Jadran, a najdraža su mu ljušturasta dna i brakovi. Živi na dubini od 10 do 200 metara, a u zimskim mjesecima dublje od 30 metara. Žive u jatima i spadaju u grupu bentoskih životinja, dok su im jajašca pelagijalna. Može narasti i preko 3 kg težine. Mrijesti se u proljeće, sva mlađ su ženke koje nakon treće godine života pri veličini od otprilike 17 cm mijenjaju spol u muški.

Hrani se i noću i danju, najviše račićima i crvićima, ali i drugom hranom. Ima vrlo ukusno meso i vrlo je cijenjen.

Reference

 Vanjski linkovi 

Kategorija:Jadranske ribe